butyraldehyd
Store norske leksikon,Realfag,Kjemi,Organisk kjemi,Organiske forbindelser
Butyraldehyd er en kjemisk forbindelse av karbon, hydrogen og oksygen. Forbindelsen er et aldehyd med kjemisk formel C3H7CHO. Butyraldehyd kalles også butanal.
Butyraldehyd forekommer i to isomere former: normalbutyraldehyd (n-butyraldehyd), CH3CH2CH2CHO, og isobutyraldehyd (i-butyraldehyd), (CH3)2CH-CHO. Det normale aldehydet er et viktig kjemisk mellomprodukt som kan fremstilles fra acetaldehyd ved aldolkondensasjon. Teknisk fremstilles butyraldehyd av petrokjemiske råstoffer ved oksosyntese fra propen, som illustrert i følgende reaksjonsligning:CH3CH=CH2 + CO + H2 → i-C3H7CHO, n-C3H7CHO.Denne reaksjonen er katalytisk.n-Butyraldehyd benyttes i særlig grad til fremstilling av 2-etylheksanol, den viktigste mykneralkoholen. Ved hydrogenering av n-butyraldehyd og i-butyraldehyd dannes de tilsvarende butanolene. Les mer i Store norske leksikon organisk kjemi aldehyder